Title: คำสั่งของคณะปฏิรูปการปกครองแผ่นดิน ฉบับที่ 10 ลงวันที่ 7 ตุลาคม พ.ศ.2519

คำสั่งของคณะปฏิรูปการปกครองแผ่นดิน

คำสั่งของคณะปฏิรูปการปกครองแผ่นดิน
ฉบับที่
๑๐
-----------

                        ตามคำสั่งของคณะปฏิรูปการปกครองแผ่นดิน
ฉบับที่ ๕  ลงวันที่ ๖ ตุลาคม ๒๔๑๙
ข้อ ๑ ให้หนังสือพิมพ์รายวัน และสิ่งตีพิมพ์ต่อประชาชนอื่น
ๆ ที่เสนอข่าวและข้อเขียนแสดงความคิด
เห็นทั้งภาษาไทยและภาษาต่างประเทศ
หยุดทำการพิมพ์ออกจำหน่ายจ่ายแจก ตั้งแต่วันที่ ๖ ตุลาคม 
๒๕๑๙ นั้น บัดนี้คณะปฏิรูปการปกครองแผ่นดิน
พิจารณาเห็นว่าสถานการณ์โดยทั่วไปของบ้านเมือง
อยู่ในภาวะที่สมควรจะแสดงความคิดเห็นทั้งภาษาไทยและภาษาต่างประเทศ
พิมพ์ออกจำหน่ายได้
ภายใต้การควบคุมของคณะกรรมการตรวจสอบข่าวสาร
เช่นเดียวกับนิตยสารรายสัปดาห์และสิ่ง
ตีพิมพ์ต่อประชาชนอื่น ๆ
ตามคำสั่งของคณะปฏิรูปการปกครองแผ่นดิน ฉบับที่ ๕ ลงวันที่ ๖ ตุลาคม 
๒๕๑๙ ข้อ ๒
                        คณะปฏิรูปการปกครองแผ่นดิน
จึงเปิดโอกาสให้บุคคลหรือนิติบุคคลที่ต้องการ
จะดำเนินการพิมพ์หนังสือพิมพ์รายวันและสิ่งตีพิมพ์ต่อประชาชนอื่น
ๆ ที่เสนอข่าวและข้อเขียน
แสดงความคิดเห็นเป็นภาษาไทยหรือภาษาต่างประเทศ ออกจำหน่าย
ยื่นเรื่องราวต่อคณะปฏิรูป
การปกครองแผ่นดิน เพื่อพิจารณาอนุมัติให้เป็นเฉพาะราย
ได้ตั้งแต่บัดนี้เป็นต้นไป

                                                                        สั่ง
ณ วันที่ ๗ ตุลาคม ๒๕๑๙
                                                                            พลเรือเอก สงัด  ชลออยู่

หัวหน้าคณะปฏิรูปการปกครองแผ่นดิน

บัญชีท้ายคำสั่งของคณะปฏิรูปการปกครองแผ่นดิน

ฉบับที่ ๑๐
                                                                           -----------

                        ให้บุคคลต่อไปนี้เป็นกรรมการพิจารณาคำร้องขอของบุคคลหรือนิติบุคคล
เพื่อ
ดำเนินการพิมพ์หนังสือพิมพ์รายวัน
หรือสิ่งตีพิมพ์ต่อประชาชนอื่น ๆ ที่เสนอข่าว และข้อเขียน
แสดงความคิดเห็นทั้งเป็นภาษาไทย
หรือภาษาต่างประเทศออกจำหน่าย
                        ๑.  นายประหยัด                        ศ.นาคะนาท                  เป็นประธานกรรมการ
                        ๒.  คุณหญิงสมโรจน์      สวัสดิกุล ณ อยุธยา                    เป็นกรรมการ
                        ๓.  นายสมัคร                สุนทรเวช                                   เป็นกรรมการ
                        ๔.  พลตำรวจตรี  จำรัส   จันทร์ขจร                       เป็นกรรมการ
                        ๕.  พลตรี  เริงฤทธิ์          รุมาคม                          เป็นกรรมการและเลขานุการ

[รก.๒๕๑๙/๑๒๑/๑พ/๗ ตุลาคม ๒๕๑๙]